Jamie Hyneman
Džejms Frenklin "Džejmi" Hajneman (25. septembar 1956.) američki je stručnjak za specijalne efekte i ko-voditelj televizijske emisije Razotkrivači mitova, zajedno sa Adam Sevidžom. On je takođe vlasnik M5 Industris, radionice za specijalne efekte u kojoj su se snimali Razotkrivači mitova. Poznat je i po proizvodnji robota.

Detinjstvo i mladost 
Hajneman je rođen u Maršalu, Mičigen, a odrastao u Kolambusu u Indijani. Opisujući svoj detinjstvo, Hajneman je rekao: "Ja sam bio problematičan klinac, da budem iskren. Sa 14 godina sam pobegao od kuće i stopirao širom zemlje."

Diplomiro je ruski jezik i književnost na univerzitetu u Indijani. Zbog promovisanja nauke dobio je dva počasna doktorata inžinjerstva.

Karijera 
Hajneman je radio kao instruktor ronjenja, ekspert za preživljavanje u prirodi, kapetan broda, lingvista, vlasnik prodavnice životinja, mehaničar i kuvar. Ima blaži oblik akrofobije (straha od visine) što je izazivalo manje probleme tokom snimanja Razotkrivača mitova.

Rad sa specijalnim efektima 
Većina njegovog iskustva u emisiji Razotkrivači mitova dolazi iz toga što je radio sa vizuelnim i specijalnim efektima za filmove. Počeo je da radi ovaj posao u kasnim 80-im i prvi film gde je radio je bio Top gan. Od tada je radio tehničar za filmove u mnogim flmovima, uključujući i Matriks trilogiju.

Hajneman je vlasnik kompanije za izradu specijalnih efekata, M5 Industris, koja se nalazi u San Francisku.

Osim filmova, radio je i na reklamama. Neka od njegovih dostignuća uključuju pravljenje automata za prodaju viđenog u 7 Ap reklamama, a radio je i na reklamama za Najki.

Razotkrivači mitova 

On je karakterističan u emisiji jer uvek nosi crnu beretku, belu košulju preko crne dukserice i naočare za sunce. Ovo, zajedno sa njegovim Morž brkovima i dubokim glasom, su stalne teme za viceve ostalim članovima tima. U njegovoj radionici visi znak na kome piše "Očisti ili umri", vidljive u nekoliko epizoda, koji izražava njegovu želju da održi radnju čistu i urednu.

Hajnemanovo ponašanje u Razotkrivačima mitova  je mirno i logično, u suprotnosti sa Sevidžovom impulsivnošću i energičnošću. Često ga dekoncentrišu Sevidžpve provokacije jer njih dvojica često imaju vrlo različita mišljenja. Hajnemanove zamisli su jednostavnije od Sevidžovih Ova razlika je dovelo do brojnih takmičenja između dva voditelja prilikom testiranja mitova.

Lični život 
Godine 1984. Hajneman je upoznao svoju sadašnju ženu, Ajlin Volš, nastavnicu nauke, dok je radio kao instruktor ronjenja na Devičanskim ostrvima. Hajneman se izjasnio kao skeptik  i ateista.

Reference

Spoljašnje veze 

 
 
 
 Industries, zvanični veb-sajt
 Behind the Myths Tour, zvanični veb-sajt
 Jamie Hyneman bio from the Discovery Channel

Američki poslovni ljudi
Stručnjaci za specijalne efekte
Američki ateisti